Atunci când în călătoria sa de cercetare vasul HMS "Beagle" a vizitat Insulele Galápagos , în septembrie-octombrie 1835, naturalistul Charles Darwin a observat că sturzii din subgenul "Mimus thenca" diferă de la o insulă la alta, și că erau strâns înrudite în aparență cu sturzii zeflemitori din America de Sud continentală. Aproape un an mai târziu, atunci când și-a revizuit notițele cu privire la călătoria de întoarcere, el a speculat că acest lucru, împreună cu ceea ce a fost spus despre țestoasele din Galápagos, ar putea submina doctrina despre stabilitatea speciilor. Aceasta a fost prima dată când și-a exprimat îndoielile în legătură cu ideea speciilor imuabile, ceea ce a dus la convingerea despre transmutația speciilor și, prin urmare, la teoria evoluției speciilor.